‘ভগবদগীতা কোনও ধর্মগ্রন্থ নয়’ রায় মাদ্রাজ হাইকোর্টের

ওয়েবডেস্ক- ভগবদগীতা (Bhagavad Gita) নিয়ে উল্লেখযোগ্য রায় দিল মাদ্রাজ হাইকোর্ট। আদালতের ব্যাখ্যা, ভগবদগীতা কোনও ধর্মগ্রন্থ নয়, এটি একটি নৈতিক বিজ্ঞান, ভারতীয় সভ্যতার অবিচ্ছেদ্য অংশ।

মাদ্রাজ হাইকোর্টের (Madras High Court) বিচারপতি জিআর স্বামীনাথন জানিয়েছেন, ভগবদ গীতার শিক্ষা নিলেই কোনও ট্রাস্টকে ধর্মীয় বলা যাবে না, সেই কারণে বিদেশি অনুদান নিয়ন্ত্রণ আইন (FCRA)-২০১০-এর অধীনে নিবন্ধন প্রত্যাখ্যান করা যায় না। এই সিদ্ধান্তের মাধ্যমে আদালত ভারতীয় চেতনার মধ্যে দিয়ে যে সত্যটি তুলে ধরেছে সেটি হল, গীতা কোনও সাম্প্রদায়িক ধর্মগ্রন্থ নয়, এটি সভ্যতার জ্ঞানভান্ডার।

এই মামলার সূত্রপাত জনকল্যাণমূলক ট্রাস্টের এফসিআরএ আবেদন খারিজ হওয়া থেকে। এই ট্রাস্টটি বেদান্ত, সংস্কৃতি, যোগশাস্ত্র ও ভগবদগীতার শিক্ষা সঙ্গে প্রাচীন পাণ্ডুলিপি সংরক্ষণের কাজেও যুক্ত।

আরও পড়ুন- রাশিয়ায় পড়তে গিয়ে ইউক্রেন সেনার হাতে বন্দী ভারতীয় যুবক!

স্বরাষ্ট্র মন্ত্রণালয়কে (Home Ministry) তিন মাসের মধ্যে ট্রাস্টের FCRA আবেদনটি নতুন করে খতিয়ে দেখতে বলা হয়েছে এবং যথাযথ কারণ ছাড়া আবেদন প্রত্যাখ্যান করা যাবে না।

আদালত জানিয়েছে, এটি একটি দার্শনিক সংলাপ, যা কর্তব্য, কর্ম, নেতৃত্ব, নৈতিকতা, অনাসক্তি এবং জটিল পরিস্থিতিতে ন্যায়সঙ্গতভাবে কাজ সহ প্রয়োজনীয় শৃঙ্খলার কথা বলে। হাজার হাজার বছর ধরে ভগবদগীতা ভারতের নৈতিক দিশারি পথ দেখিয়ে এসেছে। এই কারণেই মহাত্মা গান্ধী থেকে লোকমান্য তিলক, শ্রী অরবিন্দ থেকে আধুনিক ব্যবস্থাপনা চিন্তাবিদরা, সকলেই গীতার ভাবধারা থেকে অনুপ্রাণিত হয়েছে।

দেখুন আরও খবর-